માણસ મોટા ભાગના કિસ્સાઓમાં તેના માનસિક બંધારણમાં જે વિષમતા ધરાવતો હોય છે તે જ તેના દુઃખો અને રોગો માટે જવાબદાર બને છે. આનો દોષ કોઇના માથે ઓઢવાની વૃત્તિ બરાબર નથી. આપણે આપણા દુઃખો અને નાદુરસ્ત તબિયત માટે આપણા ભાગ્યને કે ગ્રહોને દોષ દઇએ તે બરાબર નથી. ખરેખર તો આપણી નબળી માનસિકતા જ આપણે માટે દુર્ઘટનાનું સર્જન કરતી હોય છે. ઘણું કરીને લોકો આત્મનાશની છુપી મનોવૃત્તિ લઇને જ જીવતા હોય છે.